text: 25-årig kvinde død efter frontalt sammenstød 
  09 juni 2018 kl. 05.52
  En 25-årig kvinde er afgået ved døden efter et frontalt sammenstød på Tarp Hovedvej lørdag morgen. 
  Klokken 04.02 lørdag morgen kørte to bilister frontalt sammen på Tarp Hovedvej ved Esbjerg.
  Nu er en 25-årig kvinde, der var fra Esbjerg, afgået ved døden, oplyser Syd- og Sønderjyllands Politi. Den anden bilist tilskadekommen, men uden for livsfare. Der er tale om en 44-årig mand fra Esbjerg. 
  Vagtchef Ole Aamund fra Syd- og Sønderjyllands Politi fortæller, at politiet endnu ikke kender årsagen til det frontale sammenstød. Det skal undersøgelser nu fastslå. 
  Tarp Hovedvej er igen åben for trafik.
  Ved ulykken på Tarp Hovedvej er en 25-årig kvinde desværre afgået ved døden. Der var tale om et frontalt sammenstød. Modparten tilskadekommen. Der er atter åben for trafikken. Vagtchefen. #politidk
  
  
  